Dansk Ethioper Mission / Globalt / Udviklingsprojekter / Aids i Guinea
ProjekterUdviklingsprojekterAids i GuineaAids i LiberiaKvinders forhold, EtiopienMor og barn, LiberiaMobilklinik, LiberiaSkoleprojekt, LiberiaPartnere og landeUdsendte medarbejdereFratrådte medarbejdereJobmissionStillingerVolontørProjektet kører fra juni 2012 til maj 2015.- Det første hold har afsluttet fase et i træningen for aids-rådgivere, og lige nu er de i gang med den tredje uge i fase to, fortæller pastor Alfred V. Flomo fra Den lutherske Kirke i Guinea den 4. marts 2013.
Dansk Ethioper Mission»Globalt»Udviklingsprojekter»Aids i Guinea
KIRKENS HIV/AIDS PROJEKT I GUINEAKirkens aids-projekt i Guinea sikret frem til maj 2015Med en bevilling på 750.000 kr. fra Dansk Missionsråds Udviklingsafdeling kan Den lutherske Kirke i Guinea fortsætte det aids-projekt som man startede i 2011 i amterne N'Zerekore, Lola og Macenta i Guineas sydlige skovregion hvor der bor omkring 2,5 millioner mennesker. Formålet med projektet er at skabe øget kendskab til hiv/aids problematikken i befolkningen, forebygge smittespredning, drive fortalervirksomhed for mennesker der lever med hiv/aids og reducere antallet af aids-relaterede dødsfald i området. Det vil man gøre ved en fortsat indsats med at udruste religiøse ledere, sundhedspersonale, ledere og indbyggere i lokalsamfundene til at give et samfundsbaseret svar på hiv/aids epidemien. Og gennem besøg i de forskellige lokalsamfund vil man fremme en adfærdsændring der kan hjælpe den enkelte til at beskytte sig mod hiv/aids og andre seksuelt overførte sygdomme. Derudover vil man uddanne aids-rådgivere og oprette rådgivningscentre i tre lokalområder hvor befolkningen kan komme til frivillig aids-rådgivning og blive hiv-testet.
Bevillingen gælder fra den 1. juni 2012 til den 31. maj 2015 og er formidlet gennem Dansk Ethioper Mission.
Kirkens aids-projekt i Guinea ledes af pastor Flomo fra Liberia.
Den lutherske Kirke i Guinea kører et aids-projekt i gang i det vestafrikanske lands folkerige skovregion i løbet af 2011.
Dansk Missionsråds Udviklingsafdeling har netop bevilget 32.000 dollars, eller næsten 200.000 kr., til et etårigt pilotprojekt i Den lutherske Kirke i Guinea. Projektets formål er at starte aids-rådgivning, forebygge hiv-smitte og yde omsorg til hiv/aids-ramte i tre amter i Guineas store skovregion. Projektet begynder den 1. januar 2011, og ansøgningen om støtte er indsendt af Dansk Ethioper Mission.
Der bor omkring 2,5 millioner mennesker i Guineas skovregion som ligger i den sydøstlige del af landet og grænser op til Liberia mod syd. Administrativt består regionen af seks amter, og det er i tre af disse at Den lutherske Kirke nu vil starte sit aids-projekt, nemlig i N’Zerekore, Lola og Macenta amter.
I 2001 skønnede Guineas sundhedsministerium at 2,8 procent af befolkningen havde hiv eller aids, og at antallet af personer med hiv/aids voksede med 7 procent om året. Flest smittede bor i de store byer - og i skovregionen hvor 7 procent af befolkningen skønnes at have hiv/aids. Det skyldes at skovregionen er Guineas spisekammer hvorfor der er en stor trafik af handlende der henter og bringer varer fra regionen til andre dele af landet. At der er så mange hiv-smittede i Guinea hænger også sammen med udbredt uvidenhed om sygdommen. Andre årsager er at fattigdom sender mange unge piger ud i prostitution, og at polygami er meget udbredt både blandt det muslimske flertal af befolkningen og blandt dem der følger afrikansk religion og kultur. Bekæmpe smitte og hjælpe dem der er ramt
Med pilotprojektet vil Den lutherske Kirke i Guinea bekæmpe hiv/aids epidemien i de tre amter i skovregionen ved at mindske myterne og uvidenheden om hiv og aids. Og det vil man gøre gennem kapacitetsopbygning i forebyggelse og omsorg for mennesker der lever med hiv og aids.
Projektet har to hovedmål:
1. At mobilisere og udruste religiøse ledere og rådgivere til et samfundsbaseret svar på hiv/aids epidemien.
Ved udgangen af 2011 ses det ved at:30 religiøse ledere forstår hvad hiv/aids er, og hvordan man undgår at blive smittet. 20 rådgivere har bestået både teoretisk og praktisk eksamen.15 rådgivere har gennemført casestudier og er blevet autoriserede.rådgivere har holdt 75 forebyggende informationsmøder på skoler, i lokalsamfund, kirker, moskeer.mindst fem støttegrupper er etableret og trænet af en rådgiver. 2. At fremme en adfærdsændring hos enkeltpersoner gennem frivillig rådgivning og hiv-tests.
Ved udgangen af 2011 ses det ved at:der er etableret et rådgivningscenter med daglig frivillig rådgivning og hiv-tests.der er gennemført 700 rådgivningsforløb.200 personer har valgt at få deres status at vide efter at have fået rådgivning før hiv-test, og hiv-positive henvises til regionshospitalet i N’Zerekore.der er holdt 20 gruppesamlinger med rådgivning til unge der lever på en måde som indebærer stor risiko for at blive smittet med hiv. Trækker på erfaringer fra Liberia
Pilotprojektet ledes af Den lutherske Kirkes præst, Alfred V. Flomo. Han er missionær i Guinea og udsendt af Den lutherske Kirke i Liberia som Dansk Ethioper Mission arbejder sammen med. Den lutherske Kirke i Liberia har kørt aids-projekter i Liberia siden 2002 og har høstet stor anerkendelse for sin indsats på området både fra den liberianske regering og fra DANIDA som har stillet midler til rådighed. Pastor Flomo blev uddannet som aids-rådgiver i Liberia i 2002, og en af kirkens diakoner i Guinea har siden fået den samme uddannelse. Kategori: Kirkens hjælpearbejdeFokusområde: Diakoni og bistandFinansiering:
Dansk Missionsråds Udvikingsafdeling